師子覺

師子覺（Buddhasiṃha 覺獅子），又譯為佛陀僧訶，印度論師，相傳為無著、世親之弟；一說為無著之徒。

生平
玄奘記載，師子覺為無著之徒，但比無著早過世《大唐西域傳》卷5：「無著弟子佛陀僧訶（唐言師子覺）者，密行莫測，高才有聞。二三賢哲每相謂曰：『凡修行業，願覲慈氏，若先捨壽，得遂宿心，當相報語，以知所至。』其後師子覺先捨壽命，三年不報。世親菩薩尋亦捨壽，時經六月，亦無報命。……其後無著菩薩於夜初分，方為門人教授定法，燈光忽翳，空中大明，有一天仙乘虛下降，即進階庭敬禮無著。無著曰：『爾來何暮？今名何謂？』對曰：『從此捨壽命，往睹史多天慈氏內眾蓮華中生，蓮華纔開，慈氏讚曰：「善來廣慧，善來廣慧。」旋繞纔周，即來報命。』無著菩薩曰：『師子覺者，今何所在？』曰：『我旋繞時，見師子覺在外眾中，耽著欲樂，無暇相顧，詎能來報？』」。

著作
他曾為無著《大乘阿毘達磨集論》作註疏，玄奘譯《大乘阿毘達磨集論》時，將無著本文與他的註疏混合譯出。

註釋

Category:瑜伽行唯識學派
Category:印度佛教徒
Category:佛教哲學家